14/12/2020 | Administración LocalMunicipal
Corcubión
Anuncio de aprobación definitiva de modificación da Ordenanza fiscal núm.16, reguladora do imposto sobre vehículos de tracción mecánica

ANUNCIO DE APROBACIÓN DEFINITIVA DA MODIFICACIÓN DA ORDENANZA FISCAL NÚM.16, REGULADORA DO IMPOSTO SOBRE VEHÍCULOS DE TRACCIÓN MECÁNICA O Pleno do Concello de Corcubión, en sesión ordinaria celebrada o día 20 de outubro do 2020, acordou aprobar inicialmente a modificación da Ordenanza fiscal núm.16, reguladora do imposto sobre vehículos de tracción mecánica. Non téndose presentado alegacións durante o período de exposición ao público, enténdese aprobada definitivamente e procédese á publicación do seu texto íntegro: ORDENANZA FISCAL N.º 16, REGULADORA DO IMPOSTO SOBRE VEHÍCULOS DE TRACCIÓN MECÁNICA Artigo 1.º.–Normativa aplicable. O imposto sobre vehículos de tracción mecánica rexerase neste municipio: a) Polas normas reguladoras do mesmo, contidas no Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais; e polas demais disposicións legais e regulamentarias que complementen dita Lei. b) Pola presente ordenanza fiscal. Artigo 2.º.–Feito Impoñible.1. Constitúe o feito impoñible deste imposto a titularidade dos vehículos de tracción mecánica, aptos para circular polas vías públicas, calquera que sexa a súa clase e categoría.2. Considérase vehículo apto para a circulación o que estea matriculado nos rexistros públicos correspondentes e mentres non cause baixa neles. Para os efectos deste imposto, tamén se considerarán aptos os vehículos provistos de permisos temporais e matrícula turística.3. Non están suxeitos a este imposto: a) Os vehículos que, estando dados de baixa nos rexistros por antiguedade do seu modelo, poidan ser autorizados para circular excepcionalmente con ocasión de exhibicións, certame ou carreiras limitadas aos desta natureza. b) Os remolques e semiremolques arrastrados por vehículos de tracción mecánica de carga útil non superior a 750 quilogramos. Artigo 3.º.–Exencións.1. Estarán exentos do imposto os vehículos incluídos no artigo 93.1 do TRLFL.2. Para poder gozar das exencións que se refiren os parágrafos e) e g) do apartado 1 do artigo 93.1 do TRLFL as persoas interesadas, deberán instar a súa concesión indicando as características do vehículo, a súa matrícula e a causa do beneficio. As persoas interesadas deberán acompañar á súa solicitude a seguinte documentación: a) No suposto de vehículos conducidos por persoas con discapacidade:  Copia compulsada ou certificado orixinal acreditativo do grao de discapacidade expedido polo organismo competente da Comunidade Autónoma de Galicia.  Copia compulsada do permiso de circulación no que figure como titular do vehículo o beneficiario da exención.  Copia compulsada da póliza do seguro do vehículo no que deben coincidir o titular do vehículo, o tomador do seguro e máis o condutor habitual do vehículo.  Copia compulsada ou xustificante orixinal de pago do último recibo do pago do seguro.  Declaración xurada de uso exclusivo polo beneficiario da exención.  Certificado de empadroamento no concello de Corcubión. b) No suposto de vehículos destinados ao transporte de persoas con discapacidade:  Copia compulsada ou certificado orixinal da súa discapacidade.  Copia compulsada ou certificado orixinal acreditativo do grao de discapacidade expedido polo organismo competente da Comunidade Autónoma de Galicia.  Copia compulsada da póliza do seguro do vehículo no que deben coincidir o titular do vehículo e o tomador do seguro.  Copia compulsada ou xustificante orixinal do último recibo do pago do seguro.  Declaración xurada de uso exclusivo para o transporte do beneficiario da exención.  Certificado de empadroamento no concello de Corcubión. Non se considerará que o vehículo é para uso exclusivo da persoa con discapacidade e, polo tanto, non se entenderá xustificado o destino do dito vehículo, cando do certificado expedido polo Organismo competente non se deduza que a persoa con discapacidade ten dificultades graves de mobilidade. Este certificado poderá ser suplido por un informe dos servizos sociais do Concello que determinen a necesidade de utilización de vehículo para a persoa con discapacidade, segundo as características da mesma. c) No suposto dos tractores, remolques, semi remolques e maquinaria agrícola:  Copia compulsada do permiso de circulación.  Copia compulsada do Certificado de Características Técnicas do Vehículo.  Copia do certificado de inscrición do vehículo no Rexistro Oficial de Maquinaria Agrícola ( ROMA), expedido a nome do titular do vehículo no concello de Corcubión.  Certificado de empadroamento no concello de Corcubión. Declarada a exención pola Administración municipal, expedirase documento que acredite a súa concesión. Artigo 4.º.–Cota tributaria. De conformidade co previsto no artigo 96.4 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais, o coeficiente de incremento das cotas do imposto sobre vehículos de tracción mecánica aplicable neste Concello queda fixado no 1,330. Este coeficiente de incremento aplicarase sobre as cotas tributarias do imposto establecidas no artigo 95.1 do TRLRFL, que constan no seguinte recadro: Artigo 5.º.–Bonificacións. A) Gozarán dunha bonificación do 100% da cota do imposto os vehículos históricos e todos aqueles que teñen unha antigüidade mínima de 25 anos, contados a partir da súa fabricación ou, se esta non se coñecese, tomando como tal a da súa primeira matriculación ou, no seu defecto, a data no que o correspondente tipo ou variante deixouse de fabricar. A bonificación será de natureza regrada e terá carácter rogado, debendo ser solicitada expresamente polo suxeito pasivo, debendo achegarse, con anterioridade ao devengo do imposto, a dita solicitude xunto coa seguinte documentación: – Acreditación da data da súa primeira matriculación ou certificado do fabricante ou de Industria respecto da data na que deixouse de fabricar o modelo en cuestión. – Xustificación de estar ao corrente do pagamento do imposto mediante a exhibición dos recibos dos últimos catro exercicios, ou certificado equivalente. B) Gozarán dunha bonificación na cota do imposto os seguintes vehículos: a.50% de bonificación cunha duración indefinida para os vehículos que teñan a condición de vehículos eléctricos. b. 50% de bonificación cunha duración indefinida para os vehículos que utilicen os seguintes tipos de combustibles: vehículos de gas licuado de petróleo, gas natural comprimido, gas natural licuado, hidróxeno, biometano, etanol ou biodiesel. c. 25% de bonificación cunha duración indefinida, para os vehículos que teñan a condición de híbridos. Os beneficios dos apartados a), b) e c) anteriores son incompatibles entre si. Os interesados deberán presentar a solicitude de bonificación, xunto coa documentación acreditativa de que o vehículo entra dentro dalgunha das categorías anteriores. A concesión da bonificación terá efectos dende o período impositivo seguinte ao da solicitude, agás nos casos de primeira adquisición do vehículo, que terá efectos dende o momento da matriculación. Artigo 6.º.–Período impositivo e devengo.1. O período impositivo coincidirá co ano natural, agás cando se trate de primeira adquisición dos vehículos, caso no que comezará o día en que se produza a dita adquisición.2. O imposto devéngase o primeiro día do período impositivo.3. O importe da cota do imposto prorratearase por trimestres naturais nos casos de primeira adquisición ou baixa definitiva do vehículo. Tamén procederá o prorrateo da cota nos mesmos termos nos supostos de baixa temporal por substración ou roubo de vehículo, dende o momento en que se produza a dita baixa temporal no rexistro público correspondente.4. No suposto de transferencia ou cambio de domicilio con transcendencia tributaria, a cota será irreductible e o obrigado ao pagamento do imposto será o que figure como titular do vehículo no permiso de circulación a data de devengo. Artigo 7.º.–Infraccións e sancións. Para todo o relativo a cualificación de infraccións tributarias e a imposición das sancións correspondentes, rexerá o disposto nos artigos 178 e seguintes da Lei 58/2003, do 17 de decembro, xeral tributaria. Disposición derradeira A presente ordenanza foi aprobada polo Pleno da Corporación en sesión celebrada o 20 de outubro do 2020, comezará a aplicarse a partir do primeiro de xaneiro do ano dous mil vinte e un e aplicarase mentres non se acorde a súa derrogación ou modificación. Corcubión, 9 de decembro do 2020. O alcalde Manuel Insua Insua